- Som det er nu, har AaB en yderst skrøbelig trup. Skader og karantæner kan få det til at ramle, siger fodboldekspert for BT Michael Quershi til TV2/Nord. AaB har nemlig kun hentet én spiller - Rasmus Thelander - der formentlig er udset til en bænkplads. Samtidig har de også mistet én. - Optimalt havde vi hentet flere spillere, men som økonomien er for tiden har vi ikke mulighed for det, siger direktør Lynge Jacobsen. Og det er Michael Qureshi enig i. Han vurderer, at Lynge Jacobsen har gjort det rigtige ved at spare, så man kan sikre et AaB i fremtiden. Også træner Kent Nielsen vil gerne have flere spillere til rådighed. Han vurderer dog, at truppen er stærkere end sidste år, da flere af de unge spillere er blomstret med den megen spilletid. Og det føler de unge også. Og de er glade for den ekstra spilletid. AGF - AaB spilles i morgen kl 18.30 i Aarhus. Kampen kan ses på TV2 Sport

Referat:
I morgen starter AaB den nye superligasæson. Og det bliver med en yderst smal og skrøbelig trup mener træner og ekspert.